**PÁLYÁZATI FELHÍVÁS**

**Sporttevékenységeket támogató program a 2025-ös évre**

**1.A támogató intézmény megnevezése:** Hargita Megye Tanácsa, Csíkszereda, Szabadság tér 5. szám, adószám: 4245763, tel.: 0266 207700, fax: 0266 207716.

**2.Pályázhatnak:** Hargita megye területén sporttevékenységet folytató, (jogi személyiséggel rendelkező) sportegyesületek, sportklubok.

**3.Jogszabály:** az általános érdekeltségű nonprofit tevékenységekre közalapokból kiutalt vissza nem térítendő támogatásokról szóló 350/2005-ös törvény, a 69/2000-es sporttörvény és az ezt gyakorlatba ültető 884/2001-es kormányhatározat, valamint a 664/2018-as Sport és Ifjúsági Minisztériumi Rendelet, az utólagos módosításokkal és kiegészítésekkel.

**4.Támogatott tevékenységek:**

- **versenysport népszerűsítése, amely a „Hargita megyéért versenyzünk” mottóval valósul meg:**

* sportolók felkészítésének, illetve országos és nemzetközi bajnokságokon való; részvételének támogatása a kimagasló eredmények elérése érdekében;
* országos és nemzetközi sportversenyek/események megszervezése;
* **tömegsport – sportesemények;**
* tömeges sporttevékenységek szervezése a szabadidő alternatív eltöltésére és a közösség mozgásra való nevelésére;
* a különleges adottságokkal rendelkező fiatalok kiválogatása és továbbirányítása a klubokba;
* helyi, országos és nemzetközi sportesemények szervezése;
* tömegsportversenyeken való résztvétel;
* **különleges szükségletűek sportja – sportesemények:**
* sporttevékenységek szervezése különleges szükségletű sportolóknak;
* a különleges szükségletű sportolók felkészítésének, illetve országos és nemzetközi bajnokságokon való részvételének támogatása;
* **a más finanszírozó szervezetekhez benyújtott pályázatok finanszírozási önrészének támogatása.**

A vissza nem térítendő támogatás NEM fordítható profittermelő tevékenységre.

**5. A 2025-ös évre előirányzott keretösszeg:** 1.600.000 lej.

**6. A program futamideje:** a 2025-ös év.

**7. A pályázatok leadási módozata és határideje:**

A pályázatokat a [https://palyazatiprogramok.hargitamegye.ro](https://palyazatiprogramok.hargitamegye.ro/) online platformra szükséges feltölteni, majd a platform keretében letöltött PDF formátumú, elektronikus aláírással ellátott pályázatot vissza kell tölteni a platformra, ugyanakkor a pályázatot szükséges elküldeni az info@hargitamegye.ro e-mail címre, a pályázat feltöltésének napján. A PDF fájl neve röviden kell tartalmazza a támogatást igénylő szervezet nevét és a pályázat címét rövidítve.

A pályázatok feltöltési határideje: 2025. május 5, 12:00 óra.

A pályázatok postai úton is elküldhetők Hargita Megye Tanácsának iktatójába papír alapon, kézi aláírással ellátva, ezek beérkezési határideje az iktatóba 2025. május 5, 12:00 óra.

**8.** A pályázati útmutató megtalálható a [www.hargitamegye.ro](http://www.hargitamegye.ro) oldalon, bővebb információk a 0266-207745-ös telefonszámon vagy az info@hargitamegye.ro email címen.